《和高邮监税李光道承务 其一》
宋代·华镇

论交未必须白头，邂逅相逢辖屡投。识似方诸能鉴物，言非萱屡自忘忧。

诗书已见勤追琢，筦库何妨暂滞留。但喜荒斋得佳咏，清风和气日休休。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。